BEC วิ่งฉิว 4% โบรกฯแนะ “ถือ” ลุ้นไตรมาส 4/62 พลิกกำไร เคาะเป้า 8.60 บ.
BEC วิ่งฉิว 4% โบรกฯแนะ “ถือ” ลุ้นไตรมาส 4/62 พลิกกำไร เคาะเป้า 8.60 บ. โดย ณ เวลา 10.16 น. อยู่ที่ระดับ 8.40 บาท บวก 0.30 บาท หรือ 3.70% สูงสุดที่ระดับ 8.45 บาท ต่ำสุดที่ระดับ 8.25 บาท ด้วยมูลค่าการซื้อขาย 34.12 ล้านบาท
BEC วิ่งฉิว 4% โบรกฯแนะ “ถือ” ลุ้นไตรมาส 4/62 พลิกกำไร เคาะเป้า 8.60 บ.
10 ก.ย. 2562

ผู้สื่อข่าวรายงานว่า ราคาหุ้น บริษัท บีอีซี เวิลด์ จำกัด (มหาชน) หรือ BEC ณ เวลา 10.16 น. อยู่ที่ระดับ 8.40 บาท บวก 0.30 บาท หรือ 3.70% สูงสุดที่ระดับ 8.45 บาท ต่ำสุดที่ระดับ 8.25 บาท ด้วยมูลค่าการซื้อขาย 34.12 ล้านบาท

ด้าน บล.เคทีบี (ประเทศไทย) ระบุในบทวิเคราะห์ฯแนะ “ถือ” หุ้น BEC มีมุมมองเชิงบวกเล็กน้อยต่อ Outlook ของ BEC ในระยะยาว แม้การคืนช่อง 2 ช่อง จะส่งผลให้ไตรมาส 3/62 ยังคงขาดทุนอยู่ จากค่าใช้จ่ายพนักงาน ซึ่งคาดว่าจะอยู่ที่ 74 ล้านบาท (คาดชดเชยพนักงาน 6 เดือน เงินเดือนเฉลี่ยที่ 80,000 บาท) แต่เชื่อมั่นว่า BEC จะพลิกเป็นกำไรในไตรมาส 4/62 จากเม็ดเงินโฆษณาที่ปรับตัวดีขึ้น และ Amortisation ที่ปรับลดลงในไตรมาส 4/62 เหลือ  32.5 ล้านบาท และ content + operation cost ที่ปรับตัวลดลงประมาณ 60 ล้านบาทในไตรมาส 4/62
สำหรับปี 2563 BEC จะมีค่าใช้จ่ายที่ลดลง คือ Amortisation -250 ล้านบาท, MUX -110 ล้านบาท, Operation cost -90 ล้านบาท และ Content cost -150 ล้านบาท ส่งผลให้ในปี 2563 จะมี cost ที่ลดลงประมาณ 600 ล้านบาท
ทั้งนี้ มีแนวโน้มปรับประมาณการกำไรปี 2562 ลงจากค่าใช้จ่ายที่เพิ่มในไตรมาส 3/62 และเม็ดเงินโฆษณากลุ่มทีวีที่ยังฟื้นตัวช้ากว่าที่คาด แต่ปรับกำไรปี 2563 ขึ้น โดยให้ราคาเป้าหมายปี 2563 ที่ 8.60 บาท อิง DCF (ไม่รวมผลกระทบจากการคืน 2 ช่อง)